Adobe Szoftveraktiválási kapcsolat

Nem jelent meg az aktiválásra felkérő párbeszédpanel. Az Adobe szoftvereinek korábbi verziói mindig külön kértek az aktiválásra. Mi változott?

Az Acrobat 9 programban és az újabb termékekben egyszerűbbé vált az aktiválás elvégzése. Az aktiválás a háttérben történik felhasználói beavatkozás nélkül.

Csak akkor jelenik meg üzenet, ha probléma merült fel az aktiválás során, például:

- Probléma merült fel a sorozatszámmal kapcsolatban.
- A szoftveraktiválási alkalmazás azt észlelte, hogy több számítógép aktiválására használták fel az adott sorozatszámot, mint amennyit a szoftver licencszerződése engedélyez.

Megjelenik egy üzenet, amely arról tájékoztat, hogy nem sikerült a kapcsolódás az internethez. Miért?

Az alkalmazás azt észlelte, hogy az internetkapcsolat le van tiltva vagy nem érhető el. Ellenőrizze a hálózati kábelt vagy a vezeték nélküli kapcsolatot, majd indítsa el a böngészőt, és keressen fel egy nyilvános webhelyet, például a www.adobe.com, a www.google.com vagy a www.bbcnews.com webhelyet. Ha e nyilvános webhelyek egyikét sem tudja elérni, akkor nem kapcsolódik az internethez. A probléma elhárítása érdekében forduljon az internetszolgáltatóhoz.

Sikerül a kapcsolódás a legtöbb internetes helyhez, az Adobe aktiválási rendszere azonban nem érhető el. Miért?

Ha sikerül kapcsolódnia a nyilvános internetes helyekhez, de nem éri el az Adobe rendszerét a szoftver aktiválásához, akkor feltehetőleg egy proxykiszolgáló felügyeli a hálózathoz való hozzáférést. Egyes vállalati hálózatokban és oktatási intézményekben proxykiszolgálókat alkalmaznak a hálózati konfigurációban a népszerű helyek elérésekor tapasztalható teljesítmény növelésére, valamint az egyéb kiszolgálókhoz való hozzáférés szűrésére. Forduljon a hálózati rendszergazdához annak ellenőrzése érdekében, hogy számítógépének proxybeállításai megfelelnek-e a szervezeti irányelveknek és a rendszerben érvényes konfigurációnak.

Továbbra is probléma merül fel aktiváláskor. Kihez fordulhatok?

Az aktiválásra vonatkozó további információért és részletes utasításokért keresse fel az Adobe Termékaktiválási központot.

Az Adobe ügyfélszolgálati képviselői is segítséget nyújthatnak az aktiválási probléma elhárításához.